ପିଏମ୍ ମୋଦିଙ୍କ ବ୍ୟତୀତ ଆଉ କିଛି ବ୍ୟକ୍ତି ମଧ୍ୟ ଟ୍ରମ୍ପଙ୍କ ଶୀଘ୍ର ସୁସ୍ଥ ହେବା ନେଇ କାମନା କରିଛନ୍ତି। ତେବେ ଟିମ୍ ଇଣ୍ଡିଆର ପୂର୍ବତନ ବିସ୍ଫୋରକ ଓପ୍ନର ବୀରେନ୍ଦ୍ର ସେହ୍ୱାଗ ମଧ୍ୟ ନିଜ ମଜାକିଆ ଢଙ୍ଗରେ ତାଙ୍କର ସୁସ୍ଥ କାମନା କରିଛନ୍ତି। ଟ୍ୱିଟରରେ ଏହି ପୋଷ୍ଟ ଖୁବ୍ ଭାଇରାଲ୍ ମଧ୍ୟ ହେଉଛି।
ସେହ୍ୱାଗ ନିଜର ଏକ ଫେଟା ଶେଆର୍ କହିଛନ୍ତି, ଯେଉଁଥିରେ ସେ ବାବା ହୋଇ ବସିଛନ୍ତି। ଫଟୋ ଶେଆର୍ କରି ସେ କ୍ୟାପସନରେ ଲେଖିଛନ୍ତି, 'ତୁମକୁ (ଡୋନାଲ୍ଡ ଟ୍ରମ୍ପ) କୋଭିଡରୁ ଆରୋଗ୍ୟ ହେବା ପାଇଁ ବାବା ସେହ୍ୱାଗଙ୍କ ଆଶୀର୍ବାଦ। 'ଗୋ କରୋନା ଗୋ କରୋନା ଗୋ'।
ସୂଚନାଯୋଗ୍ୟ, ସେହ୍ୱାଗ ସୋଶାଲ୍ ମିଡିଆରେ ବେଶ୍ ସକ୍ରିୟ ଏବଂ ସେ ପ୍ରତିଟି ଘଟଣା ଉପରେ ଟ୍ୱିଟ୍ କରନ୍ତି। ଆଇପିଏଲର ପ୍ରତି ମ୍ୟାଚ୍ ପାଇଁ ସେ ଭିଡିଓ ପ୍ରସ୍ତୁତ କରୁଛନ୍ତି। ଟ୍ରମ୍ପଙ୍କ କରୋନା ପଜିଟିଭ୍ ଖବର ସାମ୍ନାକୁ ଆସିବା ପରେ ସେହ୍ୱାଗ ନିଜ ଢଙ୍ଗରେ ଟ୍ୱିଟ୍ କରିଛନ୍ତି।
